《寄孙子稷》
宋代·谢薖

我家大冯君，清诗跨阴何。尤工婕妤怨，不愧青草歌。

后生游其婕，玉石例琢磨。是中知味少，莫辨白黑鹅。

独闻子孙子，锵然应鸾和。君尝喜其似，谓可同臼科。

剑池佳山水，清涟映嵯峨。孙子居山间，新诗日吟哦。

探囊肯投我，有篇未为多。论文定何时，一醉金叵罗。

更当期皓首，共理钓鱼蓑。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。